Kanādas Augstās Arktikas pētniecības stacija

Kanādas Augstās Arktikas pētniecības stacija (, CHARS) ir Kanādas vissezonas pētniecības stacija Arktikā.Welcome to the Canadian High Arctic Research Station Campus Izvietojusies Viktorijas salas dienvidaustrumos Kembridžbejas ciema ziemeļaustrumu nomalē. Pieder Kanādas valdībai, bet to pārvalda federāla organizācija Polar Knowledge Canada.About Polar Knowledge Canada

 Vēsture 
Lēmums par stacijas būvniecību tika pieņemts 2007. gadā.Interact International Network for Terrestrial Research and Monitoring in the Arctic. CANADIAN HIGH ARCTIC RESEARCH STATION Būvniecība tika uzsākta 2014. gadā, bet pirmā kārta nodota ekspluatācijā 2016. gadā.

 Stacijas struktūra 
Stacija sastāv no trijām galvenajām daļām. Galvenajā ēkā divos stāvos  atrodas konferenču un sapulču telpas, virtuve, ziemas dārzs, kā arī vairākas laboratorijas (dzīvnieku autopsijas, bioloģijas, datorikas, analītiskā, genomiskā u.c.). Ēkas iekštelpu stilistika ieturēta inuitu motīvos. Lauka pētījumu un tehniskās apkopes ēkā atrodas garāžas, noliktava, minerālu laboratorija, galdniecība. Divās atsevišķās ēkās ierīkota dienesta viesnīca, kurā var izmitināt līdz 44 viespētniekiem.

 Pētniecība 
Stacija galvenokārt tiek izmantota kā bāze dažādiem pētniecības projektiem Kanādas Arktikā. Prioritārie pētījumu virzieni ir alternatīvā un atjaunojamā enerģija ziemeļiem, ziemeļu ilgtspējība, mainīgā ledus, mūžīgā sasaluma un sniega ietekme uz kuģošanu, infrastruktūru un kopienām, kā arī ziemeļu infrastruktūras projektēšana, būvniecība un uzturēšana.

 Atsauces 

 Ārējās saites 

 Canadian High Arctic Research Station remains a big unknown to many

Kategorija:Nunavuta
Kategorija:Arktiskās polārstacijas
Kategorija:Vissezonas polārstacijas
Kategorija:Kanādas polārstacijas